Ալեքս Իվոբի

**Ալեքս Իվոբի** (, ), նիգերացի պրոֆեսիոնալ ֆուտբոլիստ։ Ներկայումս հանդես է գալիս Էվերթոնի և Նիգերիայի ազգային հավաքականի կազմում։ Խաղում է ձախ վինգերի դիրքում։

## Ակումբային կարիերա
### Արսենալ
Իվոբին Արսենալի ակադեմիային միացել է 2004 թվականին՝ 8 տարեկան հասակում։ Առաջին անգամ Արսենալի առաջին թիմի հայտացուցակում հայտնվեց 2013 թվականի սեպտեմբերի 25-ին՝ Լիգայի գավաթի Վեստ Բրոմվիչի դեմ խաղում, սակայն այդ ժամանակ նա այդպես էլ խաղադաշտ դուրս չեկավ։  Իր առաջին պրոֆեսիոնալ պայմանագիրը կնքեց 2014 թվականի մայիսի 9-ին։ 2015 թվականի հոկտեմբերին։

Իր դեբյուտը Արսենալի կազմում Իվոբին նշեց 2015 թվականի հոկտեմբերի 27-ին՝ Լիգայի գավաթի Շեֆիլդ Ուենսդեյի դեմ խաղում։ 4 օր անց՝ հոկտեմբերի 31-ին իր դեբյուտը Պրեմիեր Լիգայում՝ Սուոնսի Սիթիի դեմ խաղում։ Չեմպիոնների Լիգայում դեբյուտը նշեց նոյեմբերի 4-ին՝ Բավարիայի դեմ խաղում։ Պրեմիեր Լիգայում մեկնարկային կազմում իր առաջին հանդիպումներում՝ 2016 թվականի մարտի 19-ին Էվերտոնի դեմ և ապրիլի 2-ին Ուոտֆորդի դեմ խաղերում Իվոբին 2 գոլ խփեց։
2016-17 մրցաշրջանում Իվոբին ստացավ 17 համարի մարզաշապիկը՝ նախկին 45-ի փոխարեն։ Արսենալի հետ նա այս մրցաշրջանում հաղթեց Անգլիայի գավաթը, ինչից հետո նվաճեց նաև Անգլիայի սուպերգավաթը Չելսիի դեմ խաղում։ 2018 թվականի հունվարին՝ Անգլիայի գավաթի խաղի նախորդ գիշերը Իվոբիին նկատել են խնջույքի ժամանակ, ինչի համար նա տուգանվեց Արսենալի կողմից։ Ապրիլի 8-ին նա 2 գոլային փոխանցում տվեց Սաութհեմպտոնի դեմ խաղում՝ օգնելով իր թիմին հաղթել 3-2 հաշվով։[ձախից|մինի|257x257փքս|Իվոբին [Հենրիխ Մխիթարյանի հետ 2018 թվականին]]
2018 թվականի օգոստոսի 3-ին Իվոբին երկարաձգեց իր պայմանագիրը Արսենալիհետ մինչև 2023 թվականը։ 2019 թվականի փետրվարի 9-ին նա գոլի հեղինակ դարձավ Հադերսֆիլդ Թաունի դեմ խաղում՝ օգնելով իր թիմին հաղթել 2-1 հաշվով։ Մարտի 7-ին նիգերացին գոլի հեղինակ դարձավ Եվրոպայի Լիգայի 1/8 եզրափակչի Ռենի դեմ խաղում։ Մայիսի 12-ին Իվոբին 2 գոլային փոխանցում տվեց Բարնլիի դեմ խաղում։ Մայիսի 29-ին նա գոլ խփեց Եվրոպայի Լիգայի եզրափակչի Չելսիի դեմ խաղում, սակայն Արսենալը պարտվեց 4-1 հաշվով և բաց թողեց հնարավորությունը նվաճել գավաթը։ Ակումբի կազմում Իվոբին անցկացրեց 149 հանդիպում՝ դառնալով 15 գոլի և 27 գոլային փոխանցման հեղինակ։

### Էվերթոն
2019 թվականի օգոստոսի 8-ին Իվոբին 5 տարվա պայմանագիր կնքեց Էվերթոնի հետ։ Ակումբը նրա համար վճարեց 35 միլիոն ֆունտ ստերլինգ։

## Միջազգային կարիերա
Իվոբին ներկայացրել է Անգլիան մինչև 16, մինչև 17 և մինչև 18 տարեկանների հավաքականների կազմում՝ մինչև 16 տարեկանների կազմում հաղթելով Հաղթանակի գավաթը։ Այնուամենայնիվ, նա ընտրեց Նիգերիայի ազգային հավաքականը։ Իր դեբյուտը Նիգերիայի կազմում նշեց 2015 թվականի հոկտեմբերի 8-ին՝ Կոնգոյի Դեմոկրատական Հանրապետության դեմ խաղում։

Իվոբին ընդգրկվեց Նիգերիայի հավաքականում 2016 թվականի Ամառային օլիմպիական հավաքականում, սակայն դուրս մնաց 18-հոգանոց վերջնական կազմից։ Իր առաջին գոլը խփեց 2016 թվականի հոկտեմբերի 9-ին՝ Զամբիայի դեմ խաղում։ 2017 թվականի նոյեմբերի 14-ին՝ Արգենտինայի դեմ ընկերական խաղում Իվոբին դուբլ ձևակերպեց՝ օգնելով իր թիմին հաղթել 4-2 հաշվով։

2018 թվականի հունիսի 3-ին Իվոբին ընդգրկվեց Նիգերիայի՝ աշխարհի առաջնության համար վերջնական կազմում։ Առաջնությունում նա մասնակցեց բոլոր 3 խաղերին, իսկ Նիգեիան դուրս մնաց խմբային փուլից՝ զիջելով Արգենտինային և Խորվաթիային։ 2019 թվականի ամռանը Իվոբին մասնակցեց Աֆրիկայի ազգերի գավաթին՝ խաղադաշտ դուրս գալով թիմի բոլոր 7 հանդիպումներին։ Նա գոլի հեղինակ դարձավ 1/8 եզրափակչի Կամերունի դեմ խաղում, իսկ Նիգերիան զբաղեցրեց երրորդ հորիզոնականը մրցաշարում՝ 3-րդ տեղի համար խաղում պարտության մատնելով Թունիսին։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 9-ի դրությամբ*

### Միջազգային վիճակագրություն
*2019 թվականի օգոստոսի 9-ի դրությամբ*

### Միջազգային գոլեր

## Նվաճումներ
### Ակումբային
; Արսենալ
* Անգլիայի գավաթ. 2016–17
* Անգլիայի սուպերգավաթ. 2015, 2017
*Անգլիայի լիգայի գավաթ. երկրորդ տեղ. 2017–18
* ՈՒԵՖԱ Եվրոպայի Լիգա. երկրորդ տեղ. 2018–19

### Միջազգային
; Անգլիա Մ16
* Հաղթանակի գավաթ. 2011

**Նիգերիա**

* Աֆրիկայի ազգերի գավաթ. երրորդ տեղ. 2019

### Անհատական
* Աֆրիկայի տարվա լավագույն երիտասարդ ֆուտբոլիստ. 2016
* Աֆրիկայի տարվա խորհրդանշական հավաքական. 2016

## Ծանոթագրություններ

## Արտաքին հղումներ
* Իվոբիի պաշտոնական Ֆեյսբուքի էջը
* Իվոբիի պաշտոնական Տվիտերի էջը
* Իվոբիի պաշտոնական Ինստագրամի էջը
* Իվոբին transfermarkt-ում
* Իվոբին soccerbase.com-ում
* Իվոբին WhoScored.com կայքում
* Իվոբին Էվերթոնի պաշտոնական կայքում
* Իվոբին Պրեմիեր Լիգայի պաշտոնական կայքում
* Իվոբին ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուլհեմի ֆուտբոլիստներ